text: Så skal der skrabes bil-ruder!
  21 november 2014 kl. 05.19
  Så kom frostgraderne. Fredag morgen svinger temperaturerne omkring frysepunktet i det meste af Syd- og Sønderjylland, hvor saltvognene også præger morgentrafikken. Og mange bilister uden garage skal sætte tid af til at skrabe ruderne fri for is, inden de kører hjemmefra.
  
  Der er altså god grund til at køre fornuftigt denne morgen, hvad nattens trafikanter også har gjort, da hverken Syd- og Sønderjyllands Politi eller Sydøstjyllands Politi har registret ulykker på grund af glat føre, lyder det samstemmende fra de to vagtchefer fredag morgen til TV SYD.
  Mens fredag morgen var præget af frost og rimtåge, byder weekenden på både en varmefront og en koldfront.
  Kulden holder fast i aften og i nat, men den bliver udfordret af en varmere luft sydfra.
  - Lørdag begynder en varmere luft at presse sig på fra Frankrig og Tyskland. Det betyder, at vi lørdag får byger i løbet af dagen i takt med, at varmefronten tager regn med sig ind over landet. Det bliver noget snusk med dis og finregn.
  - Til gengæld er det dermed slut med nattefrost i denne omgang, for vi kommer nok ikke ned under fem grader, siger vagtchefen hos DMI til Ritzau.
  Se video med trafik i morgenfrost - varighed 29 sekunder:
  Se video med smukke naturbilleder i kold morgensol - varighed 23 sekunder:
  Så kold var din #fredag morgen. Karup vandt (tillykke) med minus 4,1°C. #november #vejret pic.twitter.com/3PLMeIqj2f
  
  